**FORTROLIGHETSAVTALE**

**Mellom**

[Firmanavn]

[adresse]

[foretaksnummer]:

[kortnavn1]

**og**

[Firmanavn]

[adresse]

[foretaksnummer]:

[kortnavn2]

1. Denne avtalen er inngått mellom [Kortnavn1] og [Kortnavn2], hver for seg omtalt som en Part eller felles som Partene. Formålet med fortrolighetsavtalen («Avtalen») er å regulere Partenes rettigheter og plikter i forbindelse med utlevering av fortrolige opplysninger mellom Partene (heretter kalt «Informasjon» eller «Informasjonen»). Formålet med utleveringen av Informasjonen er å [beskriv formålet med informasjonsdelingen – enten veldig spesifikt eller mer generelt for å også dekke senere prosjekter]
2. Med Informasjon eller Informasjonen menes informasjon eller materiale (uansett lagrings- og formidlingsmedium) av enhver art som blir gjort kjent fra den ene Parten «Informasjonsgiveren» til den andre Parten «Mottakeren» i forbindelse med formålet med denne Avtalen slik det er beskrevet under punkt 1. Dette gjelder uavhengig av om Informasjonen bevisst er meddelt Parten, eller om Parten tilfeldig er blitt kjent med Informasjonen. Videre gjelder dette uavhengig av om Informasjonen på noen måte er merket eller uttalt å være konfidensiell/fortrolig eller ikke, med unntak av de begrensninger som følger av punkt 8. [Ta en vurdering av om man ytterligere bør spesifisere hvilken type Informasjon som skal deles]
3. Mottakeren plikter å behandle Informasjonen som fortrolig og konfidensiell og på en forsvarlig måte som sikrer at den forblir utilgjengelig for uvedkommende og for øvrig slik at det heller ikke oppstår fare for at uvedkommende skal få kjennskap til den.
4. Med mindre skriftlig samtykke fra Informasjonsgiveren foreligger, har ikke Mottakeren rett til å benytte Informasjonen til noe annet formål enn det som er beskrevet under punkt 1.
5. Mottakeren forplikter seg til å begrense utleveringen av Informasjon til ansatte i egen organisasjon som har et reelt behov for å få Informasjonen og til rådgivere som er engasjert i forbindelse med formålet med Avtalen slik dette er beskrevet i punkt 1, og kun under tilsvarende fortrolighetsvilkår som følger av Avtalen. Mottakeren forplikter seg til å holde oversikt over alle personer som har fått tilgang til Informasjonen, samt informere om og påse at disse personene overholder forpliktelsene etter Avtalen.
6. Informasjonsgiveren har når han måtte ønske det rett til å få opplyst hvordan Mottakeren sikrer informasjonen mot å bli tilgjengelig for andre.
7. Partene er enige om at Informasjonen er og skal forbli Informasjonsgiverens eiendom og at Mottakeren ved denne avtale ikke er gitt noen rettigheter til Informasjonen. Med mindre annet er skriftlig avtalt, skal Mottaker på Informasjonsgivers oppfordring straks returnere Informasjonen samt eventuelle kopier som ikke blir tilintetgjort.
8. Konfidensialitetsforpliktelsene i Avtalen omfatter ikke:
   1. Tekniske, kommersielle eller andre opplysninger som på det tidspunktet Informasjonshaveren gav Informasjonen til Mottakeren, måtte anses som allment kjent eller som senere ble allment kjent uten at Mottaker er ansvarlig for dette.
   2. Opplysninger om Informasjonen som på lovlig måte er kommet Mottakeren til kjennskap direkte eller indirekte gjennom tredjeparter uten at det påhviler noen konfidensialitetsforpliktelse på Informasjonen. Dersom Mottakeren har slike opplysninger, skal disse kort angis her:
   3. Informasjon Mottakeren selv har utviklet før og uavhengig av mottak av Informasjonen.

Det er Mottakeren som har bevisbyrden for at Informasjonen ikke omfattes av denne Avtalen.

1. Avtalen løper til den blir sagt opp, og den kan sies opp av hver av Partene med tretti (30) dagers skriftlig varsel. Oppsigelse av Avtalen får ikke betydning for Mottakers plikter under denne Avtalen, herunder plikten til å behandle Informasjonen som fortrolig og konfidensiell, med hensyn til Informasjon mottatt i forkant av oppsigelsen og med hensyn til erstatningsansvaret etter punkt 10 nedenfor.
2. Mottakeren er erstatningspliktig overfor Informasjonsgiveren for eventuelle tap ved brudd på denne Avtalen i henhold til alminnelige erstatningsrettslige prinsipper [vurder om inntak av konvensjonalbot er hensiktsmessig] Mottakerens erstatningsplikt gjelder også når bruddet på Avtalen er forøvet av tredjemann som har fått Informasjonen av Mottakeren.
3. Partene fraskriver seg alt ansvar for riktigheten av de opplysninger som gis under denne Avtalen.
4. Denne Avtalen er underlagt norsk rett. Enhver tvist som springer ut av Avtalen og som ikke løses i minnelighet, skal behandles etter norsk rett og av norske domstoler.

Denne Avtalen er utarbeidet i to eksemplarer, hvorav Partene beholder hver sitt. Elektroniske eller fysiske kopier av den signerte Avtalen skal regnes som et eksemplar på linje med originalen.

Sted, dato: Sted, dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift for [kortnavn1] Underskrift for [kortnavn2)